pythainlp/thai-wiki-dataset-v3 huggingface dataset:
ขุมทรัพย์สุดขอบฟ้า 3 ตอน ศึกอภินิหารครูเสด

ขุมทรัพย์สุดขอบฟ้า 3 ตอน ศึกอภินิหารครูเสด (Indiana Jones and the Last Crusade) เป็นภาพยนตร์ภาคที่ 3 ในซีรีส์ของอินเดียน่า โจนส์ ออกฉายวันที่ 24 พฤษภาคม ค.ศ. 1989 เป็นภาพยนตร์แอ็คชั่น จัดจำหน่ายโดย พาราเมาท์ พิกเจอร์ส ผลิตโดย ลูคัสฟิล์ม กำกับโดย สตีเวน สปีลเบิร์ก ซึ่งต่อจากตอน ถล่มวิหารเจ้าแม่กาลี และมีภาคต่อจากนี้ ในปี 2008 คือตอน อาณาจักรกะโหลกแก้ว
ภาพยนตร์ทำรายได้ 474.17 ล้านเหรียญ
== เรื่องย่อ ==
ในปี 1938 อินเดียน่า โจนส์ (แฮร์ริสัน ฟอร์ด) ต้องเดินทางตามหาขุมทรัพย์อีกครั้ง นั่นคือ จอกกาลิซ หรือจอกศักดิ์สิทธิ์ที่พระเยซูใช้ในพระกระยาหารมื้อสุดท้าย แล้วจอกที่ว่านี้ยังเคยรองรับพระโลหิตของพระองค์ตอนถูกตรึงกางเขนมาแล้วด้วย จากนั้นจอกดังกล่าวตกอยู่ในมือของโจเซฟแห่งอารามาเทียอยู่พักหนึ่ง ก่อนจะหายสาบสูญไปนับพันปี เงื่อนงำล่าสุดก็คือ อัศวินสามพี่น้องแห่งสงครามครูเสดเป็นผู้พิทักษ์เอาไว้ คนพี่คนแรกได้เสียชีวิตไปก่อน ส่วนอัศวินคนที่สองก่อนตายก็ได้เปิดเผยความลับนี่แก่บาทหลวงรูปหนึ่ง ส่วนคนน้องสุดท้องก็ไม่มีใครได้พบมาตลอด 700 ปี ว่ากันว่าเขายังคงปกป้องจอกนี้อยู่ ในตำนานได้กล่าวไว้ว่า ใครได้ครอบครองและดื่มน้ำจากจอก คนผู้นั้นจะมีชีวิตอันเป็นนิรันดร์ หลังจากที่ ศจ.เฮนรี โจนส์ (ฌอน คอนเนอรี่) พ่อของอินดี้ก็ได้ออกตามหาจอกแล้วก็หายไปก่อนหน้านี้ อินดี้จึงรีบดำเนินการสืบหาร่องรอยของพ่อทันที แล้วการผจญภัยครั้งใหม่ก็เริ่มขึ้น มันนำพาเขาไปพบกับศัตรูดั้งเดิมอย่างพวกนาซี และ โดโนแวน ที่ต้องการจอกเช่นกัน
== นักแสดงนำ ==
แฮร์ริสัน ฟอร์ด รับบท อินเดียน่า โจนส์ / อินดี้
ฌอน คอนเนอรี่ รับบท เฮนรี่ โจนส์
แอลลิสัน ดู๊ดดี้ รับบท เอลซ่า
จอห์น รีส-เดวี่ รับบท โซลล่า
== งานสร้างภาพยนตร์ ==
ต่อมาเมื่อหนังภาค 2 ฉายไปและยังทำเงินอยู่ ทางจอร์จ ลูคัส ก็เริ่มมาคุยกับผู้กำกับถึงหนังภาค 3 ซึ่งลูคัสเสนอว่าอยากให้ภาค 3 มันเกี่ยวกับเรื่องของบ้านผีสิง แต่เผอิญช่วงนั้น ผู้กำกับ เพิ่งสร้าง Poltergeist ไปเมื่อปี 1982 และเขาก็ไม่อยากทำอะไรที่มันซ้ำซาก จอร์จ ลูคัส เลยคิดบทเกี่ยวกับเรื่องของจอกกาลิซขึ้นมาแทน แล้วผู้กำกับก็เสนอให้เป็นเรื่องเกี่ยวกับพ่อลูกตระกูลโจนส์ ซึ่งคนที่จะมาแสดงเป็นพ่อของอินดี้ คือ ฌอน คอนเนอรี่ ต้นตำรับแห่ง เจมส์ บอนด์ และนักแสดงอื่นๆ จาก 007 ในแต่ละภาค
จอห์น รีส-เดวี่ กับ Denholm Elliott ก็มารับบทเดิมจากภาคแรก เป็นซัลล่าห์และมาร์คัส ซึ่งคราวนี้ทั้งสองคนก็ลงมาร่วมผจญภัยกับอินดี้สองพ่อลูกด้วย  จอห์น รีส-เดวี่ เป็นคนถนัดเรื่องฮา Denholm Elliott ก็เสริมเข้าไปอีก แบบให้สนุกเลยเพลินไปกันใหญ่ แอลลิสัน ดู๊ดดี้ ผู้หญิงอินดี้ของภาคนี้ เป็นอีกหนึ่งดาราที่แสดงอารมณ์ทางดวงตาได้ดีมากคนหนึ่ง ตอนที่แสดงอารมณ์โลภ ทำได้เยี่ยมมาก เหมือนเธอตกอยู่ในภวังค์ของสมบัติชิ้นนั้นจริงๆ อีกคนที่น่าจดจำไว้ คือ River Phoenix ที่มาแสดงเป็นอินดี้ตอนหนุ่มในเมื่อภาพยนตร์เริ่ม
== ดูเพิ่ม ==
ขุมทรัพย์สุดขอบฟ้า
ขุมทรัพย์สุดขอบฟ้า 2 ตอน ถล่มวิหารเจ้าแม่กาลี
 อาณาจักรกะโหลกแก้ว
== อ้างอิง ==
== แหล่งข้อมูลอื่น ==
เว็บไซต์ทางการ
Indiana Jones and the Last Crusade ที่เว็บไซต์ Allmovie
Indiana Jones and the Last Crusade (1989) ที่เว็บไซต์ สยามโซน
ภาพยนตร์ที่ออกฉายในปี พ.ศ. 2532
ภาพยนตร์อเมริกัน
ภาพยนตร์โลดโผน
ภาพยนตร์ที่กำกับโดย สตีเวน สปีลเบิร์ก
ภาพยนตร์โดยลูคัสฟิล์ม
ภาพยนตร์ภาคต่อ
ภาพยนตร์โดยพาราเมาต์พิกเจอส์
ภาพยนตร์ที่มีฉากในประเทศออสเตรีย
ภาพยนตร์ที่มีฉากในเบอร์ลิน
ภาพยนตร์ที่มีฉากในเวนิส
ภาพยนตร์ที่มีฉากในประเทศตุรกี
ภาพยนตร์ที่ถ่ายทำในประเทศจอร์แดน
ภาพยนตร์ที่ถ่ายทำในรัฐยูทาห์
ภาพยนตร์ที่ถ่ายทำในประเทศตุรกี
ภาพยนตร์ที่มีฉากในรัฐยูทาห์
ภาพยนตร์เกี่ยวกับนาซี
ชฎาพร รัตนากร

ชฎาพร รัตนากร(ชื่อเล่น : ดา) เป็นนักแสดงชาวไทย เกิดเมื่อวันที่ 8 พฤศจิกายน พ.ศ. 2513 มีผลงานการแสดงครั้งแรกในภาพยนตร์เรื่อง นายซีอุย แซ่อึ้ง ตามด้วยละครเรื่อง ดินน้ำลมไฟ(จักรๆ วงศ์ๆ) และ ไผ่แดง จบการศึกษาสาขาวิทยาการคอมพิวเตอร์ มหาวิทยาลัยสวนดุสิต
==ผลงาน==
=== ผลงานภาพยนตร์ ===
(2534) นายซีอุย แซ่อึ้ง นครหลวงภาพยนตร์ / เขียนบทและกำกับโดย อ.บรรจง โกศัลวัฒน์ / นำแสดงโดย ชนประคัลภ์ จันทร์เรือง รับบท "ซีอุย" ร่วมด้วย ชฎาพร รัตนากร, ชลิต เฟื่องอารมย์, รณฤทธิชัย
(2537) เหตุเกิด ณ. หมู่บ้านแล้งซ้ำซาก นำแสดงโดย ลิขิต เอกมงคล, ชฎาพร รัตนากร / ภาพยนตร์โดย ทรนง ศรีเชื้อ เนื้อหาเกี่ยวกับการต่อสู้ของชาวบ้านกับนายทุนว่าด้วยเรื่องแหล่งน้ำสำหรับการเกษตรในท้องถิ่น
(2538) ศยามล สหมงคลฟิล์ม / กำกับโดย อภิชาติ หาลำเจียก / นำแสดงโดย: พรนภา เทพทินกร รับบท ศยามล, จอนนี่ แอนโฟเน่, ชฎาพร รัตนากร วันเข้าฉาย 23 กันยายน 2538
(2544) เชอรี่ แอน ไฟว์สตาร์โปรดักชั่น / กำกับโดย จรูญ วรรธนะสิน / นำแสดงโดย รุ่งนภา บรู๊ค รับบท เชอรี่ แอน และ ชฎาพร รัตนากร รับบท ทนายสาวเพ็ญนภา คู่กับ ปราบ ยุทธพิชัย วันที่เข้าฉาย 9 พฤศจิกายน 2544
(2556) "หีบหลอน ห้องหีบ" (The Box) นำแสดงโดย นิรุตติ์ ศิริจรรยา และชฎาพร รัตนากร รับบทเจนจิรา
=== ผลงานละคร ===
=== ผลงานละครสั้น จบในตอน, ละครชุด ===
ละครจบในตอน ชุด เหตุเกิดที่สน. (2533-2534, ช่อง7, ดาราวิดีโอ)
*ตอน ค่าไถ่
ละครจบในตอน ชุด คดีแดง (2533-2535, ช่อง7, กันตนา)
*ตอน คอรัปชั่น
*ตอน ขบวนการต้มตุ๋น
ละครจบในตอน ชุด ปากกาทอง (2535-2538, ช่อง7, ดาราวิดีโอ)
*ตอน ลูกทาสในเรือนเบี้ย (2535)
*ตอน ผัวหาย (2535)
*ตอน ลิขิตมาร (2536)
*ตอน ปราการพิศวาส (2538)
*ตอน บัณฑิตขี้สงสัย (2538)
เกวลีสอยดาว (2537, ช่อง7, ดาราวิดีโอ)
ยอดตำรวจหญิง (2538, ช่อง7, กันตนา)
ชีวิตที่พอเพียง (2542, ช่อง5, เทเลไฟฟ์
=== ผลงานผู้จัดละคร ===
(2558) หัวใจมีเงา เอ็กแซ็กท์ (ช่องวัน) กำกับการแสดงโดย ภาคภูมิ วงษ์จินดา / นำแสดงโดย: กันต์ดนย์ อะคาซาน, มนัสนันท์ พันเลิศวงศ์สกุล, ภาคิน คำวิลัยศักดิ์, รัชวิน วงศ์วิริยะ
=== ผลงานมิวสิกวิดีโอ ===
เพลง เมื่อรักมาทักทาย - คนกันเอง (2530)
เพลง ทุ่งรวงทอง - ชรินทร์ นันทนาคร (2533)
เพลง ลุ้นใจ - พริม ปรีชาสถิตย์  (2533)
เพลง คืนนี้ไม่กลับบ้าน - ก้อย พรพิมล ธรรมสาร (2534)
เพลง บทเรียนสุดท้าย - อริสมันต์ พงษ์เรืองรอง (2537)
เพลง วิมานมะพร้าว - ติ๊ก ชิโร่ (2537)
เพลง ประคับประคอง - ติ๊ก ชิโร่ (2537)
เพลง จูนหัวใจ - เปิ้ล กัญญาณี มุจจลินทร์กุล (2537)
เพลง ซอสามสาย - อิ๋ว พิมพ์โพยม เรืองโรจน์ (2540)
=== ผลงานพิธีกร ===
รายการ ถนอมดวงตา โดย Acuvue
=== ผลงานโฆษณา ===
โซฟี Side-Stopper
== เชิงอรรถ ==
==อ้างอิง==
นักแสดงหญิงชาวไทย
ชาวไทยเชื้อสายจีน
บุคคลจากคณะวิทยาศาสตร์และเทคโนโลยี มหาวิทยาลัยสวนดุสิต
อโศกมหาราช

อโศกมหาราช (Asoka) เป็นภาพยนตร์ประวัติศาสตร์อินเดีย นำแสดงโดย ศาห์รุข ข่าน การีน่า กาปูร์ อะจิส กุมาร และจอห์นนี่ เรเวอร์ เป็นภาพยนตร์เรื่องหนึ่งของบอลลีวู้ดที่มีชื่อเสียงระดับโลก มีความยาว 171 นาที และ หนึ่งใน ละครประวัติศาสตร์ ของ อินเดีย ได้แก่ อมราปาลี พระเจ้าอชาตศัตรู อโศกมหาราช และ โชธา อัคบาร์ ภาพยนตร์เรื่องนี้ถ่ายทำและออกฉายในปี พ.ศ. 2544 เป็นภาพยนตร์ในเครือ ยาส โจปรา
==เนื้อเรื่องย่อ==
เรื่องราว “อโศกมหาราช” มหากาพย์ภาพยนตร์ที่เล่าเรื่องจากเสี้ยวหนึ่งในพระชนม์ชีพของมหาจักรพรรดิอโศก หลานชายของพระเจ้าจันทรคุปต์ เมารยะ
ผู้ครองบัลลังก์แคว้นมคธเมื่อ 300 ปีก่อนคริสต์ศักราช เมื่อปู่สละราชบัลลังก์ออกบวช พระเจ้าพินทุสารพระบิดาสืบต่อ บัดนี้กาลเวลาล่วงเลย แก่ชราลงไป ใครจะได้ครองบัลลังก์ ศึกสายเลือดระหว่างพี่น้องต่างมารดา
บัลลังก์ตกเป็นของเจ้าชายอโศก เพื่อขยายราชอาณาจักร พระเจ้าอโศกทรงก่อสงครามนองเลือดที่สุดในประวัติศาสตร์ โดยเข้าตีคลิงกะแคว้นเพื่อนบ้านจนพินาศย่อยยับ
หลังจากได้รับชัยชนะบนกองซากอศุภนับแสน พระเจ้าอโศกทรงสำนึกเสียพระทัย จนตั้งประปณิธานว่าจะยุติการเดินทางบนเส้นทางแห่งสงคราม หันมาทุ่มเทให้กับการทำนุบำรุงและเผยแพร่ศาสนาพุทธให้ขจรไกล
==นักแสดงนำ==
ศาห์รุข ข่าน รับบท เจ้าชายอโศก /ปาวัลย์
การัน เทวนี รับบท เจ้าชายอโศก (วัยเด็ก)
การีน่า กาปูร์ รับบท เจ้าหญิงกูอามากี
อจิต กุมาร รับบท เจ้าชายสุสิมะ
แดนนี่ แดนสงภา รับบท วิรัตน์
ราหุล เทพ รับบท ภีมะ
หริชชิตา ภัททร์ รับบท มหาเทวี (พระมารดาของเจ้าชายอโศก)
เกอร์สัน เดอ จุนหะ รับบท มหาราชาพินทุราช
ศุภาชินี อาลี รับบท มหาเทวีธามะ
อุเมชช์ เมฮรา รับบท มหาราชจันทรคุปต์ เมารยะ
สุราช บาลจี รับบท เจ้าชายอายะ
==แหล่งข้อมูลอื่น==
Asoka  @ KareenaKapoor.be
ภาพยนตร์ที่ออกฉายในปี พ.ศ. 2544
ภาพยนตร์อินเดีย
ภาพยนตร์อิงประวัติศาสตร์
ภาพยนตร์สงคราม
ศาห์รุข ข่าน
ภาพยนตร์ภาษาฮินดี
คีย์ (นักร้อง)

คีย์ (Key) หรือชื่อจริงว่า คิม คี-บ็อม (Kim Kibum; ; 23 กันยายน ค.ศ. 1991) เป็นสมาชิกของชายนี สังกัดเอสเอ็มเอนเตอร์เทนเมนต์
== ผลงานทางการแสดง (Filmography) ==
=== ภาพยนตร์ (Film) ===
=== ละครเพลง (Musical theatre) ===
=== ละครเวที (Play theatre) ===
=== ละครโทรทัศน์ (Drama) ===
{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;"
|- bgcolor="#A0C8D5" align="center"
! ปี
! เรื่อง
! รับบท
! ช่อง
|-
| 2011 || Moon Night 90 || Lee Hyun Do || Mnet
|-
| 2012 || Salamander Guru and The Shadows || (cameo) || SBS
|-
| 2016 || Drinking Solo || (Kim Keybum) || TVN
|-
|2017
|The Guardians
|Gong Kyung-soo
|MBC
|}
=== รายการโทรทัศน์ (Television) ===
{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;"
|- bgcolor="#A0C8D5" align="center"
! ปี
! รายการ
!รายละเอียด
! ช่อง
|-
| 2009 || Raising Idol || ||
|-
| 2010 || Love Pursuer Ep. 6 || Munhwa Broadcasting Corporation || MBC
|-
| 2013 || SHINee Wonderful Day || สมาชิกทั้งหมด ||MBC
|-
| 2014 || We Got Married Globle Edition ||  "ร่วมกับ ยากิ อาริสะ" ||MBC
|-
| 2015 || MC M Countdown || "ร่วมกับจองชิน CN Blue,จูเนียร์และแบมแบมGot7" ||Mnet
|-
| 2015 || My Little  Television || ดำเนินรายการคนเดียว ||MBC
|-
| 2015 || Key Know How || ดำเนินรายการคนเดียว  ||Mnet
|}
== อัลบั้มเพลง ==
2008: Replay (มินิอัลบั้ม)
2008: The 1st Album "The SHINee World"
2008: The 1st Album Repackage 'AMIGO'
2009: Romeo (มินิอัลบั้ม)"
2009: 2009,Year Of Us (มินิอัลบั้ม)"
2010: The 2nd Album "Lucifer"
2010: The 2nd Repackage "Hello"
2012: Sherlock (มินิอัลบั้ม)
2013: The 3rd Album "Chapter 1 : The Misconceptions of You "Dream Girl"
2013: The 3rd Album "Chapter 2 : The Misconceptions of Me  "Why So Serious ?"
2013: The 3rd Album Repackege "The Misconceptions of us"
2013: Everybody (มินิอัลบั้ม)
2014: To Heart (มินิอัลบั้ม) [Key(SHINee)& Woohyun(Infinite)]
2015: SHINee The 4th Album "Odd"
2015: The 4th Album Repackage 'Married To The Music'
2021: Don’t call me
2021:Atlantics (Repackgage)
== อ้างอิง ==
== ดูเพิ่ม ==
ชายนี
== แหล่งข้อมูลอื่น ==
[http://keysyou.net/]
ออร์เคสตราลสวีต (บัค)

ออร์เคสตราลสวีต (Orchestral Suites) หรือบางครั้งเรียกเป็นภาษาฝรั่งเศสว่า อูแวร์ตูร์ (Ouvertures) จำนวน 4 ชิ้นของโยฮัน เซบัสทีอัน บัค มีรหัสแคตาล็อก BWV 1066–1069 เป็นผลงานประพันธ์ในช่วงปี ค.ศ. 1725 ถึง 1735 ขณะบัคใช้ชีวิตอยู่ที่เมืองไลพ์ซิจ เป็นดนตรีแบบบาโรกที่เปิดตัวด้วยทำนองเชื่องช้า และตามด้วยท่อนฟิวก์ที่เร่งจังหวะเร็วขึ้น
ออร์เคสตราลสวีตของบัค มี 4 ชิ้น ได้แก่
== อูแวร์ตูร์หมายเลข 1 ในบันไดเสียง ซี เมเจอร์ ==
อูแวร์ตูร์หมายเลข 1 ในบันไดเสียง ซี เมเจอร์ (Ouverture No. 1 in C major, BWV 1066) แบ่งเป็น 7 มูฟเมนต์ ได้แก่
Ouverture
Courante
Gavotte I/II
Forlane
Minuet I/II
Bourrée I/II
Passepied I/II
== อูแวร์ตูร์หมายเลข 2 ในบันไดเสียง บี ไมเนอร์ ==
อูแวร์ตูร์หมายเลข 2 ในบันไดเสียง บี ไมเนอร์ (Ouverture No. 2 in B minor, BWV 1067) แบ่งเป็น 7 มูฟเมนต์ ได้แก่
Ouverture
Rondeau
Sarabande
Bourrée I/II
Polonaise (Lentement) - Double
Minuet
Badinerie
มูฟเมนต์ที่ 7 ชื่อ Badinerie มักนิยมนำไปบรรเลงเดี่ยวฟลูต
== อูแวร์ตูร์หมายเลข 3 ในบันไดเสียง ดี เมเจอร์ ==
อูแวร์ตูร์หมายเลข 3 ในบันไดเสียง ดี เมเจอร์ (Ouverture No. 3 in D major, BWV 1068) แบ่งเป็น 5 มูฟเมนต์ ได้แก่
Ouverture
Air
Gavotte I/II
Bourrée
Gigue
มูฟเมนต์ที่ 2 ชื่อ Air กลายเป็นชิ้นงานดนตรีบาโรกที่ได้รับความนิยมที่สุด โดยเฉพาะเมื่อออกุสต์ วิลเฮล์ม (1845-1908) นักไวโอลินชาวเยอรมัน นำไปเรียบเรียงใหม่ ใช้ชื่อว่า Air on the G String 
== อูแวร์ตูร์หมายเลข 4 ในบันไดเสียง ดี เมเจอร์ ==
อูแวร์ตูร์หมายเลข 4 ในบันไดเสียง ดี เมเจอร์ (Ouverture No. 4 in D major, BWV 1069) แบ่งเป็น 5 มูฟเมนต์ ได้แก่
Ouverture
Bourrée I/II
Gavotte
Menuet I/II
Réjouissance
== อ้างอิง ==
== แหล่งข้อมูลอื่น ==
Orchestral Suite No. 1, Orchestral Suite No. 2, Orchestral Suite No. 3 and Orchestral Suite No. 4 Werner Icking Music Archive directories for MIDIs, PDFs of the Orchestral suites
Orchestral Suites for piano four hands (Max Reger), mp3 
ผลงานของ โยฮัน เซบัสทีอัน บัค
ผลงานในคริสต์ทศวรรษ 1720
ผลงานในคริสต์ทศวรรษ 1730
เพลงชุด
ช่างตัดผมแห่งเซวิลล์

ช่างตัดผมแห่งเซวิลล์ (Il barbiere di Siviglia, ossia L'inutile precauzione; The Barber of Seville, or The Useless Precaution) เป็นอุปรากรภาษาอิตาลีความยาว 2 องก์ โดยโจอากีโน รอสซีนี (1792 – 1868) ดัดแปลงจากบทละครชวนหัวต้นฉบับภาษาฝรั่งเศส ชื่อ Le Barbier de Séville ou la Précaution inutile (1775) ของปีแยร์-โอกุสแต็ง การง เดอ โบมาร์แช ออกแสดงรอบปฐมทัศน์ที่โรงละคร Teatro Argentina กรุงโรม เมื่อวันที่ 16 กุมภาพันธ์ ค.ศ. 1816 และเป็นอุปรากรอิตาลีเรื่องแรก ๆ ที่เดินทางไปเปิดการแสดงในสหรัฐอเมริกา ที่นิวยอร์ก เมื่อ ค.ศ. 1825  และเป็นอุปรากรเรื่องหนึ่งที่ประสบความสำเร็จสูงสุด 
ในช่วงแรกที่อุปรากรเรื่องนี้ออกแสดง กลับไม่ได้รับการยอมรับนัก เนื่องจากถูกต่อต้านโดยผู้ชื่นชอบผลงานของโจวันนี ไปซีเอลโล (1740 – 1816) ที่เคยแต่งอุปรากรจากเรื่องเดียวกันนี้ ใช้ชื่อว่า Il barbiere di Siviglia, ovvero La precauzione inutile  ตั้งแต่ปี ค.ศ. 1782  ซึ่งกล่าวหารอสซีนีแต่งอุปรากรชิ้นนี้เพื่อเทียบชั้น และล้อเลียนงานของไปซีเอลโล ซึ่งเน้นเรื่องราวเกี่ยวกับความรัก ต่างจากของรอสซีนีที่เน้นเรื่องขบขัน 
ท่อนอาเรีย ชื่อ Largo al factotum จากอุปรากรเรื่องนี้ เป็นหนึ่งในอาเรียที่ได้รับความนิยม โดยเฉพาะท่อนที่ร้องว่า Figaro! Figaro! Figaro! ปรากฏอยู่ในวัฒนธรรมสมัยนิยมจำนวนมาก เช่น ภาพยนตร์แอนิเมชัน วูดดี วูดเพ็กเกอร์ ทอมกับเจอร์รี่ กล่าวกันว่าเป็นอาเรียสำหรับนักร้องเสียงแบริโทน ที่ร้องยากที่สุดเพลงหนึ่ง
==อ้างอิง==
==แหล่งข่อมูลอื่น==
คำร้องสองภาษา (English and Italian)
http://opera.stanford.edu/Rossini/Barbiere/main.html Libretto
อุปรากรโดยโจอากีโน รอสซีนี
อุปรากรภาษาอิตาลี
ตัวละครที่เป็นช่างทำผม
โรเบิร์ต เชอร์ร็อด

โรเบิร์ต ลี เชอร์ร็อด (Robert Lee Sherrod) (8 กุมภาพันธ์ ค.ศ. 1909 – 13 กุมภาพันธ์ ค.ศ. 1994) เป็นนักข่าว นักเขียน บรรณาธิการชาวอเมริกันเขาเป็นนักข่าวสงครามให้กับนิตยสารไทม์และนิตยสารไลฟ์ ครอบคลุมเหตุการณ์ในสงครามโลกครั้งที่สอง ไปจนถึงสงครามเวียดนาม ในช่วงระหว่างสงครามโลกครั้งที่สองเขาเข้าร่วมกับนาวิกโยธินสหรัฐอเมริกา เข้าร่วมยุทธการที่แอตตู, ทาราวา, ไซปัน, ไอโยจิมา และโอกินาวา เขายังเขียนหนังสือเกี่ยวกับสงครามโลกครั้งที่สอง อย่าง Tarawa: The Story of a Battle (1944) และ History of Marine Corps Aviation in World War II (1952) เขาเป็นบรรณาธิการนิตยสารไทม์ในช่วงระหว่างสงครามโลกครั้งที่สอง ต่อมาเป็นบรรณาธิการให้กับ The Saturday Evening Post จากนั้นเป็นรองประธานบริษัทเคอร์ติสพับบลิชชิง
นักเขียนชาวอเมริกัน
บุคคลจากรัฐจอร์เจีย
รางวัลพระราชทานพระสุรัสวดี ครั้งที่ 26 ประจำปี พ.ศ. 2545

รางวัลพระราชทานพระสุรัสวดี ครั้งที่ 26 ประจำปี พ.ศ. 2545 จัดขึ้นโดยสมาคมผู้สื่อข่าวบันเทิงแห่งประเทศไทย
== ผู้ได้รับรางวัล ==
ภาพยนตร์ยอดเยี่ยม - มนต์รักทรานซิสเตอร์ โดย บริษัทไฟว์สตาร์ โปรดักชั่น จำกัด
ผู้แสดงนำชายยอดเยี่ยม - ศุภกรณ์ กิจสุวรรณ จาก มนต์รักทรานซิสเตอร์
ผู้แสดงนำหญิงยอดเยี่ยม - สิริยากร พุกกะเวส จาก มนต์รักทรานซิสเตอร์
ผู้แสดงประกอบชายยอดเยี่ยม - ฉัตร มงคลชัย จาก ตำนานกระสือ
ผู้แสดงประกอบหญิงยอดเยี่ยม - หทัยทิพย์ ศรีสังข์ จาก ธรณีกรรแสง 
ผู้กำกับภาพยนตร์ยอดเยี่ยม - เป็นเอก รัตนเรือง จาก มนต์รักทราซิสเตอร์
ดาวรุ่งชายยอดเยี่ยม - วัชระ ตังคะประเสริฐ จาก ขุนแผน
ดาวรุ่งหญิงยอดเยี่ยม - ลักขณา วัฒนวงส์ศิริ จาก ตำนานกระสือ
ดาวร้ายยอดเยี่ยม - ชาณีย์ ยอดไทย จาก ผีหัวขาด
ผู้แสดงบทตลกยอดเยี่ยม - ชูศรี เชิญยิ้ม จาก ผีหัวขาด
บทภาพยนตร์ยอดเยี่ยม - จิระ มะลิกุล จาก 15 ค่ำ เดือน 11
ภาพยนตร์ส่งเสริมสังคม-วัฒนธรรมและการท่องเที่ยว ได้แก่ 15 ค่ำ เดือน 11
ภาพยนตร์ยอดนิยม ได้แก่ ผีหัวขาด โดย บริษัทพระนครฟิล์ม
=== รางวัลพิเศษ ===
พระสุรัสวดี ศิลปินดีเด่นต่อต้านยาเสพย์ติด ได้แก่ กุลสตรี ศิริพงศ์ปรีดา
== อ้างอิง ==
http://www.thaifilm.com/awardsDetail.asp?id=80 
รางวัลตุ๊กตาทอง
พ.ศ. 2545
คโธเนียน

คโธเนียน (Chthonians) เป็นเผ่าพันธุ์ในเรื่องชุดตำนานคธูลู โดยมีบทบาทครั้งแรกในเรื่องสั้น Cement Surroundings (พ.ศ. 2512) ของไบรอัน ลัมลีย์แต่ไม่ได้ปรากฏตัวให้เห็น คโธเนียนมีบทบาทสำคัญในนิยายเรื่องThe Burrowers Beneath (พ.ศ. 2517)
== ลักษณะ ==
คโธเนียนมีลักษณะคล้ายกับหมึกขนาดมหึมาแต่ไม่มีตา โดยส่วนลำตัวนั้นเหมือนกับหนอนและมีเมือกหุ้มตัวไว้ แม้จะมีรูปร่างคล้ายกับหมึก แต่คโธเนียนก็เป็นสัตว์บกและจะตายเมื่อจมน้ำ เนื้อของคโธเนียนยังบาดเจ็บเมื่อสัมผัสกับน้ำอีกด้วย
คโธเนียนนั้นอาศัยอยู่ใต้ดิน มีอายุยืนกว่าพันปี โดยคโธเนียนส่วนใหญ่นั้นจะอาศัยอยู่ในชั้นใต้ดินใกล้กับแกนโลก ส่วนใหญ่แล้วมนุษย์จะได้เจอคโธเนียนหลังการปะทุของหินหนืด หรือเป็นคโธเนียนที่หลงมาชั้นผิวดิน ไม่ก็เป็นคโธเนียนตัวเมียที่กำลังจะวางไข่ แม้คโธเนียนที่โตเต็มวัยจะทนความร้อนได้สูงแต่ลูกๆของคโธเนียนนั้นสามารถใช้ไฟเผาให้ตายได้ เนื่องจากคโธเนียนจะวางไข่ครั้งละน้อยจึงหวงไข่และลูกของตนมาก คโธเนียนเคลื่อนไหวไปใต้ดินด้วยการละลายชั้นหินรอบๆตัว ซึ่งทำให้เกิดเสียงที่คล้ายกับเสียงสวดมนต์และทำให้สามารถหาตัวได้
คโธเนียนสื่อสารกันด้วยโทรจิตและบูชา ชุดด์ เมล (Shudde M'ell) ซึ่งเป็นคโธเนียนที่มีขนาดใหญ่โตถึงหนึ่งไมล์
สิ่งมีชีวิตในตำนานคธูลู
รางวัลพระราชทานพระสุรัสวดี ครั้งที่ 25 ประจำปี พ.ศ. 2544

รางวัลพระราชทานพระสุรัสวดี ครั้งที่ 25 ประจำปี พ.ศ. 2544 จัดขึ้นโดยสมาคมผู้สื่อข่าวบันเทิงแห่งประเทศไทย เมื่อวันอาทิตย์ที่ 27 มกราคม พ.ศ. 2545 ณ หอประชุมใหญ่ กรมประชาสัมพันธ์ มีภาพยนตรืส่งเข้าร่วมประกวด 10 เรื่อง คือ กรทอง, มือปืน/โลก/พระ/จัน, โกล (คลับ).. เกมล้มโต๊ะ, เชอรี่ แอนน์, แม่เบี้ย, ข้างหลังภาพ, ขวัญ-เรียม, จัน ดารา, 14 ตุลา สงครามประชาชน และ 9 พระคุ้ม ครอง ส่วนภาพยนตร์ สุริโยไท ผู้สร้างประกาศถอนตัวไม่เข้าร่วมตั้งแต่แรก
== ผู้ได้รับรางวัล ==
ภาพยนตร์ยอดเยี่ยมรางวัลพิเศษ - สุริโยไท
ภาพยนตร์ยอดนิยม (ทำรายได้สูงสุดตั้งแต่วันที่เข้าฉาย-วันประกาศผล) - สุริโยไท
ภาพยนตร์ยอดเยี่ยม - 14 ตุลาฯ สงครามประชาชน สร้างโดยไฟว์สตาร์และบีอีซี เทโร เอนเตอร์เทนเมนท์
ผู้กำกับภาพยนตร์ยอดเยี่ยม - บัณฑิต ฤทธิ์ถกล จาก 14 ตุลาฯ สงครามประชาชน
ดารานำชายยอดเยี่ยม - สมชาย เข็มกลัด จาก มือปืน/โลก/พระ/จัน
ดารานำหญิงยอดเยี่ยม - คาร่า พลสิทธิ์ จาก ข้างหลังภาพ
ตุ๊กตาเงินดาวรุ่งฝ่ายชาย - ปราบ ยุทธพิชัย จาก เชอร์รี่ แอน
ตุ๊กตาเงินดาวรุ่งฝ่ายหญิง -  ไพลิน พิจิตรอำพล จาก มือปืน/โลก/พระ/จัน
นักแสดงประกอบชายยอดเยี่ยม - เทพ โพธิ์งาม จาก มือปืน/โลก/พระ/จัน
นักแสดงประกอบหญิงยอดเยี่ยม - วิภาวี เจริญปุระ จาก จัน ดารา
ผู้แสดงบทร้ายยอดเยี่ยม - อาคเนย์ บุญทรง จาก เชอร์รี่ แอน
ผู้แสดงบทตลกยอดเยี่ยม - ถั่วแระ เชิญยิ้ม จาก มือปืน/โลก/พระ/จัน
บทภาพยนตร์ยอดเยี่ยม - บัณฑิต ฤทธิ์ถกล และ เสกสรร ประเสริฐกุล จาก 14 ตุลาฯสงครามประชาชน
บทภาพยนตร์ดัดแปลงยอดเยี่ยม - ศิริพัฒน์ เผ่าบุญเกิด จาก จัน ดารา
เทคนิคภาพยนตร์ยอดเยี่ยม - ลำเนาว์ สุดโต จาก แม่เบี้ย
ผู้กำกับคิวบู๊ยอดเยี่ยม - กวี สิริคะเนรัตน์ จาก มือปืน/โลก/พระ/จัน
กำกับภาพยอดเยี่ยม - ธีระวัฒน์ รุจินธรรม จาก 14 ตุลาฯสงครามประชาชน
กำกับศิลป์ยอดเยี่ยม - เอก เอี่ยมชื่น จาก จัน ดารา
ตัดต่อและลำดับภาพยอดเยี่ยม - กิตติกร เลียวศิริกุล และ สุทธิพร ทับทิม จาก โกลคลับ เกมล้มโต๊ะ
เพลงนำภาพยนตร์ยอดเยี่ยม - กีรติ จาก ข้างหลังภาพ
ดนตรีประกอบภาพยนตร์ยอดเยี่ยม - ชาติชาย คงประภาพันธ์ จาก จัน ดารา
บันทึกเสียงยอดเยี่ยม - ชาย คงสิระวัฒน์ จาก 14 ตุลาฯ สงครามประชาชน
แต่งหน้าและทำผมยอดเยี่ยม - เบญจวรรณ สร้อยอินทร์ และ พรเพ็ญ ชัยชนะ จาก จัน ดารา
ออกแบบและจัดเครื่องแต่งกายยอดเยี่ยม - พราวเพลิน ตั้งมิตรเจริญ จาก จัน ดารา
== อ้างอิง ==
รางวัลตุ๊กตาทอง
พ.ศ. 2544
คาดเชือก

คาดเชือก เป็นภาพยนตร์ไทย ออกฉายในปี พ.ศ2527 เป็นผลงานกำกับภาพยนตร์เรื่องแรกของบัณฑิต ฤทธิ์ถกล สร้างมาจากเรื่องจริงของวงการมวยคาดเชือก นำแสดงโดยสรพงษ์ ชาตรี, นิรุตต์ ศิริจรรยา, หม่อมหลวงสุรีย์วัล สุริยง และมยุรา ธนะบุตร ภาพยนตร์เรื่องนี้บัณฑิต ได้ความช่วยเหลือจากเพื่อนในการกู้เงินมาทำภาพยนตร์ ใช้ทุนประมาณ 2 ล้านบาท เข้าฉายในกรุงเทพฯ ทำเงินไปเพียง 2-3 แสนบาท แต่สามารถขายสาย ทำให้ขาดทุนไม่มากนัก
ภาพยนตร์เรื่องนี้ได้รับรางวัลพระสุรัสวดี พ.ศ. 2527 ในสาขาผู้แสดงสมทบชายยอดเยี่ยม (ชาลี อินทรวิจิตร) และพากย์ชายยอดเยี่ยม (รอง เค้ามูลคดี)
และในปี พ.ศ. 2558 ถูกนำมาสร้างเป็นละครโทรทัศน์ทางสถานีโทรทัศน์สีกองทัพบกช่อง 7 ผลิตโดย บริษัท ดีด้า วิดีโอ โปรดักชั่น จำกัด
== เรื่องย่อ ==
เมื่อบุญสม (สรพงษ์ ชาตรี/มิกค์ ทองระย้า)  นักเลงเก่าและเป็นนักมวยคาดเชือก  ที่เคยชกคนจนตายออกจากคุกก็กลับมา  เป็นปลัดที่บ้านเกิดตัวเองแต่ไม่ได้รับการยอมรับจากชาวบ้านเพราะเขาเคยทำไม่ดีไว้เยอะ  แต่การกลับมาครั้งนี้เขาพยายามทำทุกอย่าง  เพื่อความสงบสุขของคนในหมู่บ้านพยายามปราบปรามยาเสพติด โดยมีปลัดธนู (นิรุตต์ ศิริจรรยา/เคลลี่ ธนะพัฒน์) คอยให้ความช่วยเหลือ จนได้รับการยอมรับจากชาวบ้านและตำรวจที่เคยดูถูกปลัดบุญสมไว้
== อ้างอิง ==
ภาพยนตร์ที่ออกฉายในปี พ.ศ. 2527
ภาพยนตร์ไทย
ภาพยนตร์ที่กำกับโดย บัณฑิต ฤทธิ์ถกล
ภาพยนตร์มวยไทย
ร็อบ โลว์

โรเบิร์ต เฮปเลอร์ "ร็อบ" โลว์ (Robert Hepler "Rob" Lowe) เกิดเมื่อวันที่ 17 มีนาคม ค.ศ. 1964 เป็นนักแสดงชาวอเมริกัน โลว์มีชื่อเสียงจากการแสดงในภาพยนตร์เรื่อง The Outsiders และ St. Elmo's Fire โลว์เป็นที่รู้จักในการแสดงในบทบาท แซม ซีบอร์นใน The West Wing และบทโรเบิร์ต แม็กแคลลิสเตอร์ ในซีรีส์ Brothers & Sisters
== อ้างอิง ==
นักแสดงอเมริกัน
บุคคลจากรัฐเวอร์จิเนีย
มอลลี ริงวอลด์

มอลลี แคทลีน ริงวอลด์ (Molly Kathleen Ringwald) เกิดเมื่อวันที่ 18 กุมภาพันธ์ ค.ศ. 1968 เป็นนักแสดง นักร้องและนักเต้นชาวอเมริกัน เธอมีชื่อเสียงในหมู่ผู้ชมวัยรุ่นในคริสต์ทศวรรษ 1980 ในผลงานภาพยนตร์ของจอห์น ฮิวส์ เรื่อง Sixteen Candles (1984), The Breakfast Club (1985), and Pretty in Pink (1986) เธอกลับมาทำงานแสดงอีกครั้งกับบท แอน เจอร์เกนส์ ในรายการครอบครัวทางช่องเอบีซี เรื่อง The Secret Life of the American Teenager
== อ้างอิง ==
นักแสดงอเมริกัน
นักแสดงเด็กชาวอเมริกัน
นักร้องอเมริกัน
บุคคลจากรัฐแคลิฟอร์เนีย
เดสเพลโตซอรัส

เดสเพลโตซอรัส (Daspletosaurus) เป็นเทอโรพอดในวงศ์ไทรันโนซอรอยเดีย (Tyrannosauroidea) ที่อาศัยอยู่ทางตะวันตกของทวีปอเมริกาเหนือ เมื่อประมาณ 77 ถึง 74 ล้านปีก่อนในยุคครีเทเชียส ซากฟอสซิลพบในรัฐอัลเบอร์ต้า และรัฐมอนแทนาเป็นส่วนใหญ่
เดสเพลโตซอรัส เป็นไดโนเสาร์ในวงส์เดียวกับไทรันโนซอรัส ที่มีคุณสมบัติกะโหลกใหญ่พันคม เช่นเดียวกับเทอโรพอดในวงศ์ไทรันโนซอรอยเดียอื่น
== ลักษณะ ==

เดสเพลโตซอรัส มีขนาดความยาวประมาณ 9 เมตร (27 ฟุต) และมีน้ำหนักอยู่ระหว่าง 1.8 ตันถึง 3.8 ตัน กะโหลกมีขนาดใหญ่วัดความยาวได้ 1 เมตร (3.3ฟุต) มีโพรงช่องเปิดขนาดใหญ่ในกะโหลกศีรษะมีส่วนช่วยในการลดน้ำหนักตัวและเป็นที่ อยู่ของกล้ามเนื้อที่ยึดติดในกะโหลกเหมือนในไดโนเสาร์กินเนื้อทุกชนิด ฟันมีทั้งหมดหกสิบซี่มีลักษณะคล้ายรูปไข่ มีคุณสมบัติกะโหลกทั่วไปคล้ายกับไทรันโนซอรัส คอมีลักษณะเป็นรูปทรงตัว S เพื่อสนับสนุนกะโหลก เดสเพลโตซอรัสมีสัดส่วนของกระดูกแขนยาวที่สุดในสัดส่วนของร่างกายเมื่อเทียบกับ ไทรันโนซอรอยเดียอื่นด้วยกัน หางยาวและมีน้ำหนักเพื่อทำหน้าที่เป็นตัวถ่วงกะโหลกศีรษะเพื่อรักษาสมดุลของร่างกาย
== การค้นพบ ==
ตัวอย่างแรกที่ค้นพบมีชื่อว่า CMN 8506 เป็นโครงกระดูกบางส่วนรวมถึงกะโหลกศีรษะ, เชิงกราน, กระดูกขาอ่อนและกระดูกสันหลังจากคอ ขุดพบในปี ค.ศ. 1921 โดย ชาร์ลส เซมเบิร์ก มอร์ทราน ที่คิดว่ามันเป็นชนิดใหม่ของกอร์โกซอรัส แต่ในปี ศ.ส.1970 เดล รัสเซล ได้ให้ชนิดได้อธิบายและให้สกุลใหม่ เดสเพลโตซอรัส (Daspletosaurus จากกรีกδασπλητo-/daspleto-ลำต้น ('ตกใจ') และσαυρος sauros (กิ้งก่า') นอกเหนือจากนี้ยังมีตัวอย่างที่มีชื่อเสียงอื่น ๆ โครงกระดูกที่พบในปี 2001 ซึ่งมีความสมบูรณ์ ตัวอย่างฟอสซิลทั้งสองถูกขุดพบจากชั้นหินฟอสซิลโอลด์แมน ฟอร์เมชั่น
== อ้างอิง ==
Discussion and specimen list at The Theropod Database.
Skull image of the Dinosaur Park Formation Daspletosaurus at The Graveyard.
ไดโนเสาร์ในยุคครีเทเชียส
เวส แอนเดอร์สัน

เวสลีย์ มอร์ติเมอร์ เวลส์ "เวส" แอนเดอร์สัน (Wesley Mortimer Wales "Wes" Anderson) เกิดเมื่อวันที่ 1 พฤษภาคม ค.ศ. 1969 เป็นผู้กำกับ นักเขียนบท นักแสดง และโปรดิวเซอร์ ทั้งภาพยนตร์ยาว ภาพยนตร์สั้น และโฆษณา ชาวอเมริกัน เขาได้รับการเสนอชื่อเข้าชิงรางวัลออสการ์สาขาบทภาพยนตร์ดั้งเดิมยอดเยี่ยมจากเรื่อง The Royal Tenenbaums เอกลักษณ์ที่โดดเด่นในภาพยนตร์ของเขาคือการถ่ายภาพที่อยู่กึ่งกลางของของเฟรม การใช้สีสันที่ฉูดฉาดในภาพยนตร์ การใช้นักแสดงหน้าเดิมๆมาใช้ซ้ำในหนังของเขาอย่าง บิลล์ เมอร์เรย์ , เจสัน ชวาร์ตส์แมน และ โอเว่น วิลสัน เป็นต้น และบทภาพยนตร์ภาพยนตร์ของเขามักจะมีความแฟนตาซีเพ้อฝันอยู่เสมอ
==ผลงาน==
===ภาพยนตร์===
===ภาพยนตร์สั้น===
==ผลตอบรับ==
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 9 เรื่องของ เวส แอนเดอร์สัน
16px 0–59% คำวิจารณ์ที่นักวิจารณ์ไม่ชอบ 16px 60–74% คำวิจารณ์ที่นักวิจารณ์ชอบ 16px 75–100% คำวิจารณ์ที่นักวิจารณ์ชอบมาก 
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก 
N/A ไม่ปรากฏ, หาข้อมูลไม่ได้ 
$ ดอลลาร์สหรัฐ 
==รางวัลที่ได้รับ==
จำนวนรางวัลที่เข้าชิงและได้รับจากภาพยนตร์ของ เวส แอนเดอร์สัน
== อ้างอิง ==
ผู้กำกับภาพยนตร์ชาวอเมริกัน
นักเขียนบทชาวอเมริกัน
โทนี เคอร์ติส

โทนี เคอร์ติส (Tony Curtis) เกิดเมื่อวันที่ 3 มิถุนายน ค.ศ. 1925 เป็นนักแสดงชาวอเมริกัน เขารับบทการแสดงอันหลากหลาย ตั้งแต่ตลกเบาๆ อย่างเช่นเป็นนักดนตรีที่หนีออกจากแก๊งอันธพาลใน Some Like It Hot ไปจนถึงบทดราม่าหนัก ๆ อย่างเช่นใน The Defiant Ones ซึ่งทำให้เขาได้รับการเสนอชื่อเข้าชิงรางวัลออสการ์ในสาขา นักแสดงนำชายยอดเยี่ยม และตั้งแต่ปี 1949 เป็นต้นมา เขาแสดงในภาพยนตร์มากกว่า 100 เรื่อง และยังแสดงในละครโทรทัศน์ด้วย
== อ้างอิง ==
นักแสดงอเมริกัน
บุคคลจากเดอะบร็องซ์
ชาวอเมริกันเชื้อสายฮังการี
ชาวอเมริกันเชื้อสายสโลวัก
ชาวอเมริกันเชื้อสายยิว